۱۴۴۶-۱-۲۳ نشر شوی خبرونه فراه افغانی سرې میاشتې د فراه ولایت په بېلابېلو سیمو کې د خپلو روغتیایی کارکوونکو پر مټ په تېرو ۳۰ ورځو کې ۸۲۴۴ وګړو ته روغتیایی خدمات وړاندې کړی. په یاده موده کې ۲۳۳۴ تنو ته له معاینې وروسته په وړیا توګه درمل ورکړل شوی، د ۱۷۹ ټپیانو پانسمان شوی، ۱۵۵۵ ښځو او ماشومانو ته بېلابېل واکسینونه تطبیق شوی، ۳۷۴۵ تنو ته روغتیایی مشورې او ۴۱۷ میندو ته له ولادت وړاندې او وروسته د ځان د روغتیا ساتنې اړوند لارښوونې شوی. همدا ډول ۱۴ خوارځواکو ماشومانو ته ځانګړی خوراکی توکی هم ورکړل شوی. هرات نن دوشنبه د محرم د میاشتې پر ۲۳مه، د افغانی سرې میاشتې له لوری د هرات ولایت د ګلران ولسوالۍ په مختلفو کلیو کې له ۱۶۴ زلزله ځپلو کورنیو سره د کورونو د جوړولو په موخه په دوهم پړاو کې په ټولیزه توګه شل میلیونه دوه سوه څلور پنځوس زره افغانۍ (۲۰،۲۵۴،۰۰۰) نغدی مرسته ترسره شوه، چې هرې کورنۍ ته یو سل و درویشت زره پینځه سوه افغانۍ (۱۲۳،۵۰۰) ورکړل شوې. مرکزی ریاست د افغانی سرې میاشتې سرپرست عمومی رئیس ښاغلی شـ.ـیـ.ـخ الحـ.ـ.ـدیث شـ.ـ.ـهـاب الـ.ـ.ـدین دلاور او مرستیال یې نن دوشنبه د محرم الحرام میاشتې په ۲۳ نېټه خپل کاری دفتر کې په افغانستان کې د اسلامی همکاریو د سازمان له سفیر ښاغلی دوکتور محمد سعید العیاش او مل پلاوی سره تعارفی ناسته ترسره او د یو لړ مهمو موضوعاتو په اړه یې خبرې وکړې. . په پیل کې د افغانی سرې میاشتې سرپرست عمومی رئیس د اسلامی همکاریو سازمان له هر اړخیزو همکاریو مننه وکړه او د سوری زړه ناروغانو د درملنې د بهیر، پېښځپلو او له بهرنیو هېوادونو څخه د راستنېدونکو کډوالو د لاسنیوی په تړاو د تفصیلی بحث ترڅنګ یې د سوری زړه ناروغانو د درملنې په پار د روغتون ودانۍ، طبی وسایلو او د خېمو جوړونې فابریکې په برخه کې د همکارۍ غوښتنه هم وکړه. ورپسې ښاغلی العیاش په افغانستان کې د افغانی سرې میاشتې خدمات اغیزمن وبلل او په یاده برخه کې یې د مرستې ژمنه وکړه. بغلان نن دوشنبه د محرم د میاشتې پر ۲۳مه، د افغانی سرې میاشتې له لوری د بغلان ولایت په بُرکې ولسوالۍ کې له ۱۰ سېلاب ځپلو کورنیو سره په ټولیزه توګه ۸۱،۰۰۰ افغانۍ نغدی مرسته ترسره شوه. یاده مرسته چې د خویندو ګروپ له لوری چمتو شوې وه؛ هرې کورنۍ ته ۸،۱۰۰ افغانۍ ورکړل شوې. ==================================== امروز دوشنبه ۲۳ محرم الحرام، از سوی هلال احمر افغانی در مجموع مبلغ ۸۱،۰۰۰ هزار افغانی کمک نقدی برای ۱۰ خانواده سیلاب زده در ولسوالی برکه ولایت بغلان توزیع شد. این کمک که توسط گروه خواهران تهیه شده بود، در آن به هر خانواده مبلغ ۸،۱۰۰ افغانی مساعدت شد. مرکزی ریاست افغانی سرې میاشتې ته د اندونیزیا هېواد له لوری د نړیوال فدراسیون په همکارۍ په افغانستان کې د هرات ولایت د زلزله ځپلو او د وروستیو طبیعی پېښو له امله د زیانمنو شویو هېوادوالو د لاسنیوی په موخه پنځوس ټنه مرسته چې ۹ قلمه غیر خوراکی توکی په کې شامل ول؛ د افغانی سرې میاشتې د مرستیال ښاغلی الحـ.ـ.ـافـ.ـ.ـظ عـ.ـ.ـزیز الرحـ.ـ.ـمن، د بهرنیو چارو وزارت د استازو او په افغانستان کې د اندونیزیا هېواد سفیر ښاغلی بوډی رحمت سوریا ساپوترا په شتون کې د کابل په هوائی ډګر کې افغانی سرې میاشتې ته وسپارل شوه. یاده مرسته به په نزدې راتلونکی کې پېښځپلو او زلزله ځپلو هېوادوالو ته د یو منظم پلان له مخې ووېشل شی.